open-index/open-wikipedia-markdown huggingface dataset:
Søværnets Tamburkorps

**Søværnets Tamburkorps** er Søværnets offisielle musikkorps. Tamburkorpset består av opptil 22 marinesoldater. Søværnets Tamburkorps er hjemhørende på Marinestasjon København i hjertet av København.

Korpset består typisk av følgende instrumenter: slagverkinstrumenter, pikkolofløyte, kornett, althorn, baryton, eufonium og tuba.

Dagligdagen består utelukkende av musikk. Tiden blir brukt til blant annet trening og vedlikehold av musikkprogram, samt innøvelse av forskjellige marsjformasjoner. Tamburkorpset blir brukt ved mange forskjellige arrangementer, som minnehøytideligheter og dåp av skip, i den forbindelse har de mange reisedager i både Danmark og utlandet.

Søværnets Tamburkorps har utgitt dobbelt-CD-en *Søværnet Ønsker God Vind*, som blant annet inneholder Frederik Magles verk *[[Håbet]]*, som Tamburkorpset uroppførte i 2001 i anledning av 200-året for slaget på Reden.

## Referanser


## Eksterne lenker
*
Me and Chet

***Me and Chet*** er et instrumentalt musikkalbum av Chet Atkins og Jerry Reed som ble utgitt april 1972. Albumet består av diverse pop og country sanger. Tre av sangene er selvkomponert av Reed; hvorav en sammen med Paul Yandell. Atkins skrev «Nashtown Ville». I likhet med lydbildet på *[[Me and Jerry]]*, er lyden av Reeds gitar plassert i venstre høyttaler, mens Atkins er plassert i høyre. Omslagsbildene ble tatt av Jimmy Moore.

Albumet ble relansert på CD 24. november 1998 hvor den ble slått sammen med albumet *[[Me and Jerry]]*.

## Sporliste
### Side 1
# «Jerry's Breakdown» (Jerry Reed Hubbard) – 2:09 – (innspilt 5./8. november 1971)
# «Limehouse Blues» (Douglas Furber, Philip Braham) – 2:34 – (innspilt 28. februar 1972)
# «Liebestraum» (Franz Liszt) – 2:41 – (innspilt 2. mars 1972)
# «Serenade to Summertime» (Palito Fishman) – 2:33 – (innspilt 2. mars 1972)
# «Nashtown Ville» (Chet Atkins) – 2:37 – (innspilt 2. mars 1972)
# «Mystery Train» (Sam Phillips, Herman Parker) – 2:49 – (innspilt 7. desember 1971)

### Side 2
# «The Mad Russian» (Jerry Reed Hubbard, Paul Yandell) – 2:13 – (innspilt 9. november 1971)
# «Flying South» (Cindy Walker)– 2:32 – (innspilt 28. februar 1972)
# «Good Stuff» (Jerry Reed Hubbard) – 2:42 – (innspilt 28. februar 1972)
# «All I Ever Need Is You» (Jimmy Holiday, Eddie Reeves) – 2:05 – (innspilt 28. februar 1972)
# «I Saw the Light» (Hank Williams) – 3:20 – (innspilt 22. mars 1972)

## Musikere og instrumenter

*Chet Atkins: elektrisk gitar
*Jerry Reed: akustisk gitar (nylonstrenger)
*Paul Yandell: gitar
*Floyd Cramer: piano
*Stephen Schaffer: bass
*Henry Strzelecki: bass
*Jimmy Isbell: trommer
*Ralph Gallant: trommer

## Studio-personell

*Tom Pick: lydtekniker
*Ray Butts: lydtekniker

## Annet

**Me and Chet* var blant de Grammy-nominerte for «Best Country Instrumental Performance» for året 1972. Seremonien foregikk 3. mars 1973 og vinneren ble Charlie McCoy med albumet *The Real McCoy*
*Øystein Sunde lagde en coverversjon av «Jerry's Breakdown». Hans norske tittel er «På kne over fisketorget» som ble utgitt på Sundes album *[[På sangens vinger]]* i 1976.

## Referanser
Frode Jahren

**Frode Jahren** (født 23. august 1964) er en norsk politiker (AP). Jahren er opprinnelig fra Gjøvik, men er nå bosatt på Grua i Lunner kommune. Han er utdannet ved Bedriftsøkonomisk institutt.

På Oppland Arbeiderparti sitt årsmøte i 2014 ble Jahren valgt til fylkesleder, noe han var fram til 2016.

Jahren ble i 2008 generalsekretær i Landsforeningen for hjerte- og lungesyke (LHL). Han ledet LHLs arbeid med å etablere et nytt sykehus på Gardermoen som sto ferdig i 2018.  

Siden Frode Jahren overtok som generalsekretær, har LHL hatt medlemsvekst. I 2023 ble han sagt opp av styret i organisasjonen.

Jahren har tidligere vært blant annet kommunikasjonssjef ved Akershus universitetssykehus HF (2000–2005), kontorsjef i Arbeiderpartiet (1996–2000) og hatt ulike rådgiverstillinger i Arbeiderpartiet og partiets stortingsgruppe, blant annet for partileder og parlamentarisk leder.

## Referanser
VM i friidrett 2013 – Kulestøt menn

Øvelsen **[[Kulestøt]] menn** ved **[[VM i friidrett 2013]]** ble avholdt på Luzjniki stadion i Moskva 15. (kvalifisering) og 16. august (finale) med 28 utøvere fra 18 nasjoner.

Norge var ikke representert i øvelsen.
__NOTOC__

## Kvalifiseringskrav

## Program

## Resultater

### Kvalifisering
Kvalifisering: Kvalifisering: Utøverne som klarte direktekvalifikasjonskravet på 20,65 m (Q) eller var blant de tolv beste dersom mindre enn tolv klarte direktekvalifikasjonskravet (q) gikk videre til finalen.

### Finale
Finalen ble avholdt kl 20.10.

## Referanser


## Eksterne lenker
* Resultater kulestøt på IAAFs nettsted
DS «Vaagen»

**DS «Vaagen»** var et lasteskip bygget ved Akers mekaniske verksted som byggenummer 67. Det ble levert til G. A. Jonassen & G. C. Gabrielsen, Stavanger i oktober 1872.

## «Vaagen»
*1872: oktober: Levert som «Vaagen» for G. A. Jonassen & G. C. Gabrielsen, Stavanger
*1889: Overtatt av G. C. Gabrielsen med flere, Stavanger
*1896: Solgt til A/S Vaagen  ved T. Wathne, Stavanger
*1901: Solgt til Jens Gran & Søn, Bergen
*1904: 04. januar: Overtatt av Einar Gran med flere, Bergen
*1915: 04. januar: Solgt til Martin Egeland, Stavanger
*1915: 02. desember: Register havn endret til Stavanger
*1916: 27. januar: Grunnstøtte på Longstone Rocks på reise fra Leith til Dunkerque med kull.

## Kilder
*«Vaagen» www.skipet.no
Skive kaserne

**Skive kaserne** er en fungerende kaserne i Skive, etablert i 1969. Kasernen er tegnet i en modernistisk stil av arkitekt Holger Sørensen fra Forsvarets Bygningstjeneste.

Skive kaserne er oppført som søsterkaserne til Antvorskov kaserne ved Slagelse. Kasernen er blant annet hjemsted for Ingeniørregimentet, Centralkøreskole Midt, Prinsens Musikkorps og deler av Forsvarets Bygnings- og Etablissementstjeneste, Udleverende Depot Danmark, Værksted Danmark og Forsvarets Sundhedstjeneste. Totalforsvarsregion Midt og Hærhjemmeværnsdistrikt Skive er også hjemhørende på kasernen.

Nyere bygninger er:
*Ammunitionsrydningscenter
*Køreskolen
*Musikhuset
*Regiments/Skolebygning til Ingeniørregimentet/Hærens Ingeniør- og ABC-Skole

## Eksterne lenker
*
Prinsens Musikkorps

**Prinsens Musikkorps** er et av tre profesjonelle musikkorps under det danske Forsvaret. Korpset har base på Skive kaserne. Korpsets sjef er Henrik Thorngaard og Ole Edvard Antonsen er sjefsdirigent. Musikkorpset hørte tidligere under Prinsens Livregiment og har røtter tilbake i det 17. århundre.

## Se også
* Den Kongelige Livgardes Musikkorps
* Slesvigske Musikkorps

## Eksterne lenker
* 
*
Slesvigske Musikkorps

**Slesvigske Musikkorps** (**SMUK**) er et av det danske Forsvarets tre fulltidsprofesjonelle musikkorps og består av 16 musikere (messingblåsere og slagverkinstrumenter). Musikkorpset ledes av dirigent René Bjerregaard Nielsen.

Slesvigske Musikkorps hører formelt under Telegrafregimentet i Fredericia og har siden 1953 hørt hjemme på Haderslev kaserne. I november 2008 rykket Slesvigske Musikkorps inn i et nyoppført musikkhus, kalt Slesvigske Musikhus.

Musikkorpset er kjent for sin store musikalske bredde, og repertoaret spenner fra militære marsjer over kirkemusikk, operettemusikk og lettere klassiske ouverturer til underholdnings- og bigbandmusikk.

Slesvigske Musikkorps gir årlig ca. 125 konserter.

En av musikkorpset fornemmeste oppgaver er å være til rådighet for Kongehuset. Slesvigske Musikkorps deltar derutover ved militære parader samt markeringer av en lang rekke nasjonale merkedager. Endelig representerer Musikkorpset også Danmark ved militære og kulturelle arrangementer i utlandet.

Slesvigske Musikkorps er et ikon for danskheten i den sydlige del av landet, men korpset har også på landsplan oppnådd en synlighet og en popularitet som få andre danske ensembler.

## Eksterne lenker
*
Østre Gausdal prestegård

**Østre Gausdal prestegård** eller **Riddervold prestegård** var prestegården for Gausdal, senere Østre Gausdal. Den omtales ofte under sitt middelaldernavn Reidevoll, som også gir navn til den stiftelsen som driver gården i dag.

Gården er første gang omtalt i 1333, da biskopen oppholdt seg der i forbindelse med et makeskifte. Gården slo i løpet av 1400-tallet under seg noe jord fra nabogården Kveine, og den skal også ha slått under seg andre gårder som Skjerve på nordsiden. Tunets plassering er endret siden middelalderen. I dag ligger gårdsbygningene nær krysset ved fylkesvei 254, mens tunet tidligere antas å ha ligget omtrent midtveis mellom dette og Østre Gausdal kirke. Gerhard Schøning besøkte gården i 1775 mens flytteprosessen pågikk.

Våningshuset går for å være Norges største prestegårdsbygning. Det har tre etasjer med 36 rom over 1300 kvadratmeter, og det har tidligere også hatt et par tverrfløyer. Stedet har også hatt en terrassert barokkhage, i likhet med resten av anlegget anlagt på initiativ av sogneprest Andreas Pihl (1726–81). Tunet har stått slik siden. Opplysningspresten Abraham Pihl, sønn av Andreas, ble født og vokste opp på prestegården.

Gausdal har siden fått en ny prestebolig. Den tidligere prestegården drives i dag av Stiftelsen Reidevoll og huser sognerådet og Gausdal historelag, i tillegg til at lokaler leies ut. Stabburet på den andre siden av veien huser Galleri Riddervold. Prestegårdsbygningen er fredet.

## Referanser


## Litteratur
* 

## Eksterne lenker
* 
* 
* Stiftelsen Reidevoll
Prinsens Livregiment

**Prinsens Livregiment** ble opprettet den 30. november 1657 under navnet *Ebersteins Fodregiment*, idet Frederik&nbsp;III under Karl Gustav-krigene lot feltmarskalk Ernst Albrecht von Eberstein verve et regiment à åtte kompanier.

Regimentet opphørte som en egen enhet ved å bli slått sammen med Jydske Dragonregiment fra utgangen av august 2005. Regimentet var sist garnisonert på Skive kaserne. Den 33. og siste regimentsjef var Jens Christian Lund.

Regimentets fane har to fanebånd, som hver representerer tre slag:
* «Nyborg 1659, Wismar 1675, Rügen 1715» for deltagelse i
** slaget ved Nyborg, 14. november 1659 under Karl Gustav-krigene, 
** slaget om Wismar, 13. desember 1675 under den skånske krig og
** erobringen av Rügen, desember 1715 under den store nordiske krig, samt
* «Treldeskansen 1849, Dybbøl 1848 og 1864» for deltagelse henholdsvis første og andre slesvigske krig.

Prinsens Livregiments motto var *GLORIA FINIS* («Æren det højeste», «Ære (full innsats) til det siste» eller «Æren fremfor alt» i regimentets tolkning). Regiments merke – en villsvingalte – bæres fortsatt av musikkorpset, som nå benevnes Prinsens Musikkorps.

## Plasseringer
Prinsens Livregiment hadde garnison følgende steder:
* København (2., 13. og 23. bataljon) Ringsted (33. bataljon til 1909) (1880–1923)
* Viborg (13., 23. og 27. bataljon) Odense (27. bataljon) (1923–1932)
* Viborg kaserne (1932–2001)
* Skive kaserne (2001–2005)

## Kilder
* H. Mikkelsen, *Eberstein – fra Glückstadt til Nyborg,* ISBN 87-87750-72-4.
* 3. Regiment (P. Bosse), *3. Regiment*, Viborg 1957.
* J.P. Olsen m.fl., *GLORIA FINIS, Prinsens Livregiments historie 1657-2005*, ISBN 87-991099-0-5.

## Eksterne lenker
* 
* Regimentets Soldaterforening
* Boganmeldelse med omtale af stormen på Wismar
Kombinert under Vinter-OL 2014

**[[Kombinert]]** under Vinter-OL 2014 ble avholdt på hoppanlegget RusSki Gorki i perioden 12. til 20. februar 2014. Det ble arrangert tre øvelser, alle for menn.

## Program

Alle tider er lokal tid (UTC+4).

## Medaljefordeling

## Medaljevinnere

## Litteratur
*

## Eksterne lenker
* 
* Sochi 2014 Nordic Combined Results på olympics.com
* Nordic Combined at the 2014 Winter Olympics på olympedia.org
* 
** 
* Nordic Combined at the 2014 Sochi Winter Games  på sports-reference.com
Forsvarets Sanitetskommando

**Forsvarets Sanitetskommando** (**FSK**), tidligere **Forsvarets Sundhedstjeneste**, er Danmarks forsvars felles sanitetsorganisasjon.

FSK er underlagt Forsvarskommandoen og har ansvaret for å ivareta sanitet og helse både nasjonalt og internasjonalt, hvilket vil si legefaglig, tannlegefaglig og dyrlegefaglig. En av FSKs kjerneoppgaver er å drive sykestuene på Forsvarets forskjellige garnisoner.

## Organisasjon
Foruten *Det operative stabselement* i Brabrand og FSKs stab, som også har hovedkvarter i Braband, har FSK følgende underliggende enheter:

### Sykehus («infirmerier»)
FSK driver fem sykehus – *infirmerier* – på dansk grunn:

* Infirmeri Nordjylland
* Infirmeri Midtjylland
* Infirmeri Sydjylland
* Infirmeri Nordsjælland
* Infirmeri Sjælland

### Utdannelsesinstitusjoner
FSK har to ulike utdannelsesinstitusjoner:

#### Center for Sanitets- og Sundhedsuddannelser (CSS)
Center for Sanitets- og Sundhedsuddannelser (CSS) har (per 2026) base i Aarhus; avdelingen flyttet dit fra Skalstrup i desember 2017.

#### Center for Militær Fysisk Træning
Center for Militær Fysisk Træning holder til i Svanemøllen Kaserne i København.

## Referanser


## Eksterne lenker
*
Kristin Sæterdal

**Kristin Sæterdal** (født 19. mars 1963) er en norsk tekstilkunstner. Hun er utdannet ved Arkitektur- og designhøgskolen i Oslo og Architectural Assosiation school of Architecture i London. Hun er høgskolekandidat i billedvev fra Høgskolen i Oslo og Akershus.

Sæterdal har flere ganger deltatt på Høstutstillingen
* 2004 med *Kommunisere - eresinummok*, tekstil 73 x 150
* 2011 med *The Red Capsule*, billedvev, 154×586 cm
* 2013 med *The Blue Control Room* 

## Separatutstillinger

* 2012 Ram Galleri, Oslo
* 2012 Vestfold kunstsenter, Tønsberg
* 2011 Nordnorsk kunstnersenter, Svolvær

## Innkjøp
Verket "Red Capsule" er innkjøpt av Innkjøpsfondet for kunsthåndverk til Nordenfjeldske kunstindustrimuseum.
"Sett gjennom tårer" er innkjøpt av Utenriksdepartementet og henger i Ambassaden i Santiago de Chile.
"Sett gjennom tårer 2" er innkjøpt av Statistisk sentralbyrå.

## Referanser


## Eksterne lenker
* Kunsterens hjemmeside
Albert Torres

**Albert Torres Barceló** (født 26. april 1990) er en spansk syklist som konkurrerer i banesykling. Han representerte landet sitt under Sommer-OL 2012 i London, der han ble nummer 6 i lagforfølgelse. 

Under Sommer-OL 2020 i Tokyo som ble arrangert i 2021, ble han nummer 10 i omnium. 

## Referanser


## Eksterne lenker
*
Casper von Folsach

**Casper von Folsach** (født 30. mars 1993) er en dansk syklist som konkurrerer i banesykling. Han representerte landet sitt under Sommer-OL 2012 i London, der han var med på laget som ble nummer fem i lagforfølgelse. Fire år senere var han med og tok OL-bronse i lagforfølgelse.

## Referanser

## Eksterne lenker
*
VM i friidrett 2013 – 3000 meter hinder menn

Øvelsen **3000 meter [[Hinderløp|hinder]] menn** under VM i friidrett 2013 fant sted på Luzjniki stadion i Moskva den 12. og 15. august 2013. Til sammen 40 utøvere fra 20 nasjoner deltok i dette hinderløpet.

Norge var ikke representert i øvelsen.
__NOTOC__
## Kvalifikasjonskrav

## Program

## Resultater

### Forsøksheat
Kvalifisering: De første tre i hvert heat (**Q**) og de seks raskeste ellers (**q**) gikk videre til finalen.

### Finale
Finalen startet kl 20.20.

## Referanser


## Eksterne lenker
* Resultater 3000 meter hinder på IAAFs nettsted
Flystasjon Skalstrup

**Flystasjon Skalstrup** (dansk: *Flyvestation Skalstrup*) er betegnelsen for et dansk militært område nær Roskilde lufthavn mellom Roskilde og Tune.

Flyvevåbenets anlegg på stedet er en del av det danske landbaserte luftforsvar. I tillegg har Hærhjemmeværnsdistrikt Midt- og Vestsjælland base på denne flystasjonen. Hærhjemmeværnet

## Historikk
Flystasjonens viktigste oppgaver var tidligere å opprettholde et landbasert luftforsvar med Nike-raketter og HAWK-batterier. Disse ble nedlagt i forbindelse med forsvarsforliket i 2000. I samme omgang ble det dog tilført en lang rekke nye oppgaver til stedet, blant annet som følge av at Flystasjon Værløse ble nedlagt. Således ivaretar man i dag «VIP»-flyvninger for Kongehuset, regjeringen og Folketinget. Dessuten er flystasjonen østlig base for det danske flyvåpenets Skvadron 722.

## Betegnelsen «flyvestation»
Tross navnet er det ikke tale om en selvstendig flystasjon med anlegg for start og landing av fly. Valget av betegnelsen flystasjon bunder i en nå foreldet myndighetsdefinisjon i Flyvevåbnet. Av samme årsak er redningshelikopteret fra Skvadron 722 således fysisk plassert i den sivile lufthavnen.

## Se også

* Flystasjon Karup
* Flystasjon Skrydstrup
* Flystasjon Aalborg

* Værløse flystasjon

## Referanser
Ivan Kovaljov

**Ivan Aleksandrovitsj Kovaljov**, russisk Иван Александрович Ковалёв (født 26. juli 1986) er en russisk syklist. 

I 2014 ble han verdensmester i Scratch.

Han representerte landet sitt under Sommer-OL 2012 i London, der han ble nummer fire i lagforfølgelse. 

## Referanser


## Eksterne lenker
*
Aleksandr Serov

**Aleksandr Serov** (født 12. november 1982 i Vyborg) er en russisk syklist som konkurrerer i landeveissykling og banesykling. 

Han representerte landet sitt under Sommer-OL 2012 i London, der han ble nummer fire i lagforfølgelse. 

## Referanser


## Eksterne lenker
*
Westley Gough

**Westley Gough** (født 4. mai 1988) er en newzealandsk syklist som konkurrerer i banesykling. Han representerte landet sitt i Sommer-OL 2012 i London, der han tok bronse i lagforfølgelse. Han tok også bronse i Sommer-OL 2008.

## Referanser


## Eksterne lenker
*
VM i friidrett 2013 – 400 meter hekk kvinner

Øvelsen **400 meter hekk damer** ved **[[VM i friidrett 2013]]** ble avholdt på Luzjniki stadion i Moskva 12, 13 og 15. august med til sammen 32 utøvere fra 19 nasjoner.

Norge var ikke representert i øvelsen.
__NOTOC__
## Medaljevinnere

## Kvalifiseringskrav

## Program

## Resultater

### Forsøksheat
Kvalifisering: De første i hvert heat (**Q**) og de fire raskeste ellers (**q**) gikk videre til semifinalene.

### Semifinaler
Kvalifisering: De tre første i hvert heat (**Q**) og de raskeste ellers (**q**) gikk videre til  finale.

### Finale
Finalen startet kl 20.45.

## Referanser


## Eksterne lenker
* Resultater 400 meter hekk på IAAFs nettsted
Ángel Pulgar

**Ángel Pulgar** (født 7. februar 1989) er en venezuelansk syklist som konkurrerer i banesykling. Han representerte landet sitt under Sommer-OL 2012 i London, der han ble nummer 9 i lagsprint. 

## Referanser

## Eksterne lenker
*
Finn Ravndal

**Finn Ravndal** (født 24. august 1942 i Nesna) er en norsk fysiker. 

Han vokste opp i Molde hvor han tok artium i 1961. Samme år begynte han som student på linjen for Teknisk Fysikk ved Norges tekniske høgskole. I 1966 var han ferdig utdannet sivilingeniør med en diplomoppgave innen teoretisk fysikk under veiledning av Harald Wergeland. I løpet av denne perioden var han med i Klubbstyret ved Studentersamfundet i Trondhjem, hvorav to år som Husmann. Sommeren 1965 var han på CERN hvor han arbeidet i en eksperimentell gruppe med å analysere bilder tatt i boblekammer for å oppdage nye elementærpartikler

Han mottok graden dr.ing. i 1968 med et arbeid innen teoretisk elementærpartikkelfysikk. Dette ble fullført samtidig med at han gjennomførte militærtjenesten ved Forsvarets forskningsinstitutt hvor han arbeidet med effekter av elektromagnetisk puls (EMP) fra eksplosjoner av atomvåpen. Fra 1968  fortsatte han videregående studier ved California Institute of Technology (Caltech). Gjennom et  samarbeid med Richard Feynman utviklet han en relativistisk versjon av kvarkmodellen som resulterte i en ph.d.-grad i 1971. 

Han ble der i tre år til som postdoktor og fortsatte som forsker ved Nordita i København fra 1974 til 1976. Forskningsinteressen der gikk mer i retning av kvantefeltteori. I tillegg ga han en serie forelesninger om renormaliseringsgruppen hvis skriftlige versjon fikk vid utbredelse. 

I 1976 ble han tildelt Fridtjof Nansens belønning for yngre forskere og tilsatt som professor i teoretisk fysikk ved Universitetet i Oslo.
Ved siden av å starte opp undervisning i generell relativitetsteori, forble hans hovedinteresse kvantefeltteori. Sammen med Alex Hansen ga ha en forklaring på Kleins paradoks ved å inkludere effekten av antipartikler i bruk av Dirac-ligningen. Senere bidro han også med arbeider innen effektive kvantefeltteorier og kosmologisk fysikk. I 2012 gikk han over i stilling som professor emeritus. Han er medlem av Det Norske Videnskaps-Akademi i Oslo og Det Kongelige Norske Videnskabers Selskab i Trondheim.

## Referanser


## Eksterne lenker
* Ansattprofil ved UiO
*
Matthew Glaetzer

**Matthew Glaetzer** (født 24. august 1992) er en australsk syklist som konkurrerer i banesykling. 

I 2012 ble han verdensmester i lagsprint sammen med Shane Perkins og Scott Sunderland.

Han representerte landet sitt under Sommer-OL 2012 i London, der han ble nummer fire i lagsprint. 

Under Sommer-OL 2020 i Tokyo som ble arrangert i 2021, ble han nummer 4 i lagsprint. 

Under Sommer-OL 2024 som ble avholdt i Paris, tok han to bronsemedaljer.

## Referanser


## Eksterne lenker
*
Liang Jing

**Liang Jing** (født 4. januar 1985) er en kinesisk syklist som konkurrerer i banesykling. Hun representerte landet sitt under Sommer-OL 2012 i London, der hun ble nummer 10 i lagforfølgelse. 

## Referanser


## Eksterne lenker
*
Lisa Brennauer

**Lisa Brennauer** (født 8. juni 1988) er en tysk syklist som konkurrerer i banesykling. Hun representerte landet sitt i Sommer-OL 2012 i London, der hun ble nummer åtte i lagforfølgelse.

Under Sommer-OL 2020 i Tokyo som ble arrangert i 2021, tok hun gull i lagforfølgelse.

## Referanser


## Eksterne lenker
* 
*
Lesia Kalytovska

**Lesia Mikhajlivna Kalytovska**, ukrainsk **Леся Михайлівна Калитовська** (født 13. februar 1988) er en ukrainsk syklist som konkurrerer i banesykling. Hun representerte landet sitt under Sommer-OL 2012 i London, der hun ble nummer 9 i lagforfølgelse. Hun tok bronse under Sommer-OL 2008.

## Referanser


## Eksterne lenker
*
Alison Shanks

**Alison Shanks** (født 13. desember 1982) er en newzealandsk syklist som konkurrerer i banesykling.

Hun har to VM-gull i individuell forfølgelse.

Hun representerte landet sitt i Sommer-OL 2012 i London, der hun ble nummer fem i lagforfølgelse.

## Referanser


## Eksterne lenker
* 
*
Melissa Hoskins

**Melissa Hoskins** (1991–2023) var en australsk syklist som konkurrerte i banesykling.

Hun representerte landet sitt under Sommer-OL 2012 i London, der hun ble nummer fire i lagforfølgelse.

## Referanser


## Eksterne lenker
* 
*
Yvonne Hijgenaar

**Yvonne Hijgenaar** (født 15. mai 1980) er en nederlandsk syklist som konkurrerer i banesykling. Hun representerte landet sitt i Sommer-OL 2012 i London, der hun ble nummer 5 i lagsprint. Hun er tidligere skøyteløper.

## Personlige rekorder i skøyteløp

## Referanser


## Eksterne lenker
* 
*  
;Sykling
*  Yvonne Hijgenaar på The-Sports.org (lagtilhørighet etter årstall, men ingen resultater)
;Skøyter
*  Yvonne Hijgenaar på The-Sports.org (noen resultater)
Leon Garfield

**Leon Garfield** (født 14. juli 1921 i Brighton, død 2. juni 1996 i Islington) var en britisk barnebokforfatter, best kjent for historiske ungdomsromaner. Hans og Edward Blishens roman fra gresk mytologi *The God Beneath the Sea,* ble tildelt Carnegie Medal in Literature i . Han skrev også manus til *[[Shakespeare: The Animated Tales]]*, en tegnefilmserie produsert av BBC 1992-94.

## Liv
Han begynte opprinnelig på kunstskole, men utdanningen ble avbrutt av krigen, og han tjenestegjorde som sanitetssoldat i Royal Army Medical Corps 1940-46. Her møtte han Vivien Alcock (1924-2003), som han giftet seg med i 1948. Hun ble også barnebokforfatter etterhvert. Paret adopterte datteren Jane i 1964.

Han var i en kort periode i 1941 gift med Lena Leah Davies. Faren brøt kontakten med Leon etter skilsmissen, og litteraturhistorikere har pekt på at dette bruddet kan ha preget forfatterskapet; farsfigurer har en særlig plass i bøkene.

Etter krigen arbeidet han ved Whittington Hospital inntil 1969, da han ble fulltids forfatter. Han ble valgt til medlem av Royal Society of Literature i 1985.

## Bøker
Debutboken *Jack Holborn* var opprinnelig skrevet som en roman for voksne, men ble omarbeidet til barnebok etter oppfordring fra forlaget. Andreboka *Devil-in-the-fog* vant den første Guardian Children's Fiction Prize i 1967. De fleste av bøkene hans har handlingen lagt til 1700-tallet, og etterhvert skrev han også fra 1800-tallet. 

Han er særlig inspirert av Robert Louis Stevenson og Charles Dickens, og har skrevet en fortsettelse (1980) av *[[Mysteriet Edwin Drood]]*, Dickens' ufullførte siste roman fra 1870. Garfields gjenfortelling *Shakespeare Stories* (1985) var grunnlag for BBC-serien *[[Shakespeare: The Animated Tales]]* (1992-94). 

Garfields hovedpersoner er «ensomme, ulykkelige og søger egen identitet, og handlingen sættes ofte i gang, når børnene fristes eller fanges av heldige omstændigheder». «Grimly polarized family feuds, especially between good and evil brothers, are characteristic of Garfield's melodramatic world of deception, illusion and trustlessness».

Flere av bøkene er filmet for tv. Det begynte allerede i 1968 med *Devil-in-the-fog*.

På norsk finnes to bøker: *Den falske arving* (1986; *Devil-in-the-fog* 1966) og *Svarte-Jack* (1987; *Black Jack* 1968). 

## Referanser


## Eksterne lenker
*
Eigil Knutsen

**Eigil Knutsen** (født 1988) er en norsk politiker (Ap). Han var innvalgt på Stortinget fra Hordaland fra 2017 til 2025 og var 1. vararepresentant til Stortinget i perioden 2013–2017.

Knutsen er født i Haugesund og er oppvokst på Karmøy. Han er utdannet samfunnsøkonom fra Universitetet i Bergen (2013). I perioden 2015–2017 var han politisk rådgiver for byrådsleder Harald Schjelderup i Bergen.

Knutsen har tidligere vært leder for Bergen AUF, styremedlem i AUF i Hordaland og leder av Bergen Arbeiderparti.

Han var på Utøya under terrorangrepet i 2011 og ble hentet fra øya av frivillige med båt.

## Stortingsarbeid
* 2021–2025: Medlem av Finanskomiteen, leder til april 2024
* 2019–2021: Medlem av Finanskomiteen
* 2018–2019: Medlem av Arbeids- og sosialkomiteen
* 2017–2018: Medlem av Finanskomiteen

## Referanser


## Eksterne lenker
* 
* Eigil Knutsen - Store norske leksikon
Ayan

**Ayan** (arabisk og persisk: ) er et fornavn med flere opprinnelser. Det transkriberes også som *Ayaan*, *Ayyan* og *Aian*, og har flere forskjellige betydninger. Navnet er utbredt som kvinnenavn i Somaliland, Somalia og Djibouti, og som mannsnavn i formen *Ayaan* i India og Nepal-

## Etymologi
Navnet *Ayan* har flere opprinnelser. Navnet betyr «lys», «klarhet» eller «vakker» på somalisk. Den arabiske opprinnelsen er fra ʿiyān (عيان), som betyr «syn», «vitne», «klarhet». I persisk betyr navnet «impuls», «instinkt», «improvisasjon». I kasakhisk og aserbajdsjansk er betydningen «klar», «åpenbar», «åpenbaring».

## Utbredelse
Mannsnavnet er mest utbredt i India og Nepal, i formen *Ayaan*.

|}

Kvinnenavnet *Ayan* brukes mest i Somaliland, Somalia og Djibouti. Det er ellers lite utbredt.

|}

## Kjente personer med navnet
Personene i listene er ordnet kronologisk etter fødselsår.
### Kvinner
* Ayaan Hirsi Ali (født 1969), somalisk-nederlandsk politiker, forfatter og filmskaper
* Ayan Abdidahir Mohamed Jama (født 1987), norsk politiker
* Ayan Allahverdiyeva (født 1993), aserbajdsjansk sjakkspiller
* Ayan Broomfield (født 1997), kanadisk tennisspiller
### Menn
* Ayan Sadakov (1961–2017), bulgarsk fotballspiller og trener
* Ayaan Ali Khan (født 1979), indisk musiker
* Ayan Mukerji (født 1983), indisk filmregissør og manusforfatter
* Ayan Birimzhan (født 1993), kasakhstansk gründer og teknologientreprenør
* Ayan Bhattacharjee (født 1993), indisk cricketspiller
* Ayan Pal (født 1994), indisk forfatter og foredragsholder

## Referanser


## Eksterne lenker
Jutatip Maneephan

**Jutatip Maneephan** (født 8. juli 1988) er en thailandsk syklist som konkurrerer i landeveissykling. Hun representerte landet sitt under Sommer-OL 2012 i London, der hun ikke fullførte landeveisrittet. 

## Referanser


## Eksterne lenker
*
Jelena Tsjalykh

**Jelena Tsjalykh** (født 25. mars 1974) er en aserbajdsjansk syklist som konkurrerer i banesykling. Hun representerte landet sitt under Sommer-OL 2012 i London, der hun ikke fullførte landeveisrittet. Hun deltok også i temporittet der hun ble nummer 20.

## Referanser


## Eksterne lenker
*
Yumari González

**Yumari González Valdivieso** (født 13. juni 1979) er en cubansk syklist.

Hun har to VM-gull og to VM-sølv i scratch. 

Hun representerte landet sitt under Sommer-OL 2012 i London, der hun ikke fullførte landeveisrittet. 

## Referanser


## Eksterne lenker
*
Kendall Jenner

**Kendall Nicole Jenner** (født 1995) er en amerikansk modell og TV-personlighet. Hun er datter av Caitlyn Jenner og Kris Jenner. Hun er mest kjent for realityserien *Keeping up with the Kardashians* som gjorde hennes familie verdenskjent i 2007. Hun har ni søsken; Kourtney Kardashian, Kim Kardashian, Khloé Kardashian, Rob Kardashian, Kylie Jenner, Brandon Jenner, Brody Jenner, Burt Jenner og Cassandra Marino.

Jenner startet karrieren for alvor da hun og lillesøster Kylie ble ambassadører for *[[Seventeen Magazine]]*. Etterhvert inngikk søstrene en samarbeidskontrakt med merket «PacSun», og etter flere suksessfulle kolleksjoner opprettet de merket *Kendall+Kylie* som idag er et globalt merke.

Jenner hadde store ambisjoner om å bli modell fra ung alder. Da hun som 14 åring ble signert til modellbyrået Wilhelmina Models og hadde sin første photoshoot for merket *[[Forever 21]]*, for så og havne på forsiden av *[[Teen Vogue]],* skjøt modellkarrieren i været. Siden den gang er hun blitt mer og mer ettetraktet i modellindustrien og er i dag en av verdens største modeller. I 2015 og 2016 gikk hun modell for det verdenskjente undertøysmerket *[[Victoria's Secret]]*, noe som var en av hennes største drømmer fra ung alder. Hun har hatt flere forsider i magasiner som *[[Vogue]]*, *[[Harper's Bazaar]]* og *[[GQ]]*. Hun går også modell i store moteshow for kjente high-fashion merker som *[[Chanel]]*, *[[Givenchy]]*, *[[Marc Jacobs]]* og mange fler.
I 2016 ble Jenner annonsert som den nye ambassadøren og ansikt utad for kosmetikkmerket Estée Lauder.

## Filmografi
### Fjernsyn

## Referanser


## Eksterne lenker
* 
* 
*
Shara Gillow

**Shara Gillow** (født 23. desember 1987) er en australsk syklist som konkurrerer i landeveissykling. Hun representerte landet sitt under Sommer-OL 2012 i London, der hun ble nummer 39 i landeveisrittet. Hun deltok også i temporittet der hun ble nummer 13.

## Referanser


## Eksterne lenker
* 
*
Larisa Pankova

**Larisa Pankova** (russisk: Лариса Олеговна Панкова; født 12. mai 1991) er en russisk syklist som konkurrerer i landeveissykling. Hun representerte landet sitt under Sommer-OL 2012 i London, der hun ble nummer 38 i landeveisrittet. 

## Referanser


## Eksterne lenker
*
Maaike Polspoel

**Maaike Polspoel** (født 28. mars 1989) er en belgisk syklist som konkurrerer i landeveissykling. Hun representerte landet sitt i Sommer-OL 2012 i London, der hun ble nummer 29 i landeveisrittet. 

## Referanser

## Eksterne lenker
*
Goksøyrmyrane naturreservat

**Goksøyrmyrane naturreservat** er et naturreservat og ramsarområde på øya Runde i Herøy kommune i Møre og Romsdal. Reservatet ble opprettet i 1996 for å bevare «å ta vare på eit myrområde med terrengdekkande myr, ein myrtype og myrvegetasjon som har vore vanleg i kyststrøka, men som på grunn av ulike former for inngrep har vorte sjelden i god og typisk utforming», ifølge fredningsforskriften.

Naturreservatet omfatter det nordvestre del av fjellplatået på Runde. Terrengdekkende myr dominerer, med helling helt opp til 25°. Myra er hekkeområde for storjo.

Området ble i 2013 utpekt til ramsarområde som et av fem delområder i Runde.

## Referanser


## Eksterne lenker
*  
* verneforskriften hos Lovdata
* de norske ramsarområdene hos ramsar.org
Quiévrain

**Quiévrain** er en kommune i provinsen Hainaut i Belgia. Kommunen består av tre delkommuner: Quiévrain, Baisieux og Audregnies.

## Referanser


## Eksterne lenker
* Quiévrain
* Byer og kommuner i Belgia
Tidsrekke

**Tidsrekke** (engelsk: *time series*) er et begrep innen statistikkfaget. Det innebærer etterfølgende registreringer av en variabel, typisk på etterfølgende ekvidistante tidspunkter eller for etterfølgende like lange perioder. Tidsenheten kan velges alt etter formålet, eksempelvis time, døgn, uke, måned, kvartal eller år. Tidsrekker forekommer på mange områder, innen de fleste natur- og samfunnsvitenskaper, i økonomisk-administrativ virksomhet og i dagliglivet ellers. Gode eksempler fra naturvitenskapen er fra meteorologi, der en på en bestemt målestasjon kan registrere temperatur daglig på et angitt tidspunkt, maksimum og minimum over døgnet samt ulike typer periodevise gjennomsnitt. Eksempler fra økonomisk virksomhet er periodevise noteringer av produksjon, forbruk, omsetning, priser og børskurser. Interessante forhold ved en tidsrekke er dens variasjon over tid.

Leddene i en tidsrekke blir vanligvis nummerert med de naturlige tall, slik at en for en variabel X symboliserer tidsrekken med {X1, X2, X3, ...}. Alternative skrivemåter er {Xt; tєN} eller {Xt; t≥0} dersom nummerering med naturlige tall er opplagt ut fra sammenhengen.

## Tidsrekkeanalyse
Tidsrekkeanalyse består i å avdekke en tidsrekkes variasjonsmønster med sikte på å bedre forstå hva som har hendt, og ved det ha muligheten for å framskrive/predikere/prognostisere det videre forløp for en eller flere perioder.
En skiller vanligvis mellom fire hovedtyper variasjon: trend, sesongvariasjon, autokorrelasjon og tilfeldig variasjon. Hva slags variasjon som er aktuell vil avhenge av fagfelt. For tidsrekker innen økonomi og finans er det mulighet for at alle fire typer variasjon er tilstede samtidig, og i tillegg også mulighet for strukturelle endringer og varierende volatilitet.

Statistisk teori omfatter en rekke begreper, analysemetoder og prediksjonsmetoder for tidsrekker. De ulike metoder har sine fordeler og ulemper, og valg må gjøres ut fra relevante kriterier.  

## Litteratur
*
Jodi Ewart Shadoff

**Jodi Ewart Shadoff** (født 7. januar 1988) er en engelsk profesjonell golfspiller på Ladies European Tour (LET) og LPGA-touren.

Ewart ble profesjonell i mai 2010. Hun spilte hovedsakelig på rekrutteringstouren LPGA Futures Tour i USA frem til hun høsten 2011 ble nummer fire i kvalifiseringsturneringen til LPGA og dermed fikk full spillerett på LPGA-touren fra 2012. Samme høst vant hun tilsvarende turnering for Ladies European Tour, og har siden spilt på begge tourene. 

Gjennombruddet kom i 2013 da hun fikk topp-ti-plassering i to major-turneringer, først delt syvendeplass i Kraft Nabisco Championship, deretter delt fjerdeplass i US Women's Open Championship. Samme høst ble hun tatt ut til å spille på det europeiske laget i Solheim Cup.

I januar 2013 giftet hun seg, og har siden spilt under navnett Jodi Ewart Shadoff.

Under Sommer-OL 2020 i Tokyo som ble arrangert i 2021 ble hun nummer 40.

## Eksterne lenker
* 
* Profil på ladieseuropeantour.com
Runde vestside fuglefredningsområde

**Runde vestside fuglefredningsområde** er et fuglefredningsområde og ramsarområde på øya Runde i Herøy kommune i Møre og Romsdal. Området ble fredet 1981 sammen med tre andre fuglefredningsområder for å «ta vare på eit rikt og interessant fugleliv og fuglane sitt livsmiljø, serleg med omsyn til sjøfuglkoloniane», ifølge fredningsforskriften. De fire områdene utgjør tilsammen 2,6 km².

Området omfatter vestsiden av fuglefjellet på Runde, fra like sør for Runde fyr og helt ned til sørvestenden av øya; med Lundeura og Raudenipa.

Området ble i 2013 utpekt til ramsarområde som et av fem delområder i Runde.

## Referanser


## Eksterne lenker
*  
* verneforskriften hos Lovdata
* de norske ramsarområdene hos ramsar.org
* brosjyre, utgitt av Fylkesmannen i Møre og Romsdal i 2010
Aase Halstvedt

**Aase Mathilde Engell** (født *Aase Mathilde Halstvedt*, 23. juni 1931) er en norsk tidligere skøyteløper. Hun representerte Norge og Rjukan Idrettslag.

## Internasjonale mesterskap
Allround-VM på skøyter (deltatt 1 gang)
:* Kongsberg 1949.
::* Beste resultat 20.-plass sammenlagt i Kongsberg 1949.

## Personlige rekorder

## Referanser




## Eksterne lenker
*
FOCUS (nyhetsmagasin)

***FOCUS*** er et tysk nyhetsmagasin etablert i 1993. Magasinet utgis ukentlig av Burda forlag i München under ledelse av Hubert Burda som forlegger og Helmut Markwort og Uli Baur som utgivere. Burda og Markwort grunnla og skapte magasinet som konkurrent og alternativ til det tyske nyhetsmagasinet Der Spiegel. Tidsskriftet hadde i 2013 et opplag på 541 000 eksemplarer.

## Referanser

## Eksterne lenker
*
Giulia Sergas

**Giulia Sergas** (født 26. desember 1979) er en italiensk profesjonell golfspiller på Ladies European Tour ( LET) og LPGA-touren.

Sergas ble profesjonell i 1999. Hun ble årets nykommer på LET i 2000. Siden 2003 har hun også hatt spillerett på LPGA-touren. Hennes beste plassering på LET er en andreplass i Sicilian Ladies Italian Open i 2011. En annenplass fikk hun også på LPGA-touren i ShopRite LPGA Classic i 2004. I 2013 ble hun tatt ut på det europeiske Solheim Cup-laget.

## Eksterne lenker
* 
*
Comines-Warneton

**Comines-Warneton** (nederlandsk: Komen-Waasten) er en by og kommune i provinsen Hainaut i Belgia. Den ligger omgitt av den nederlandskspråklige provinsen Vest-Flandern i nord og Frankrike i sør, og danner dermed en eksklave av den vallonske provinsen Hainaut, og av regionen Vallonia som helhet. 

Kommunen er en såkalt fasilitetskommune, som betyr at den er pålagt å tilby sine minoritetsspråklige, flamske innbyggere kommunale tjenester på nederlandsk om ønskelig. Comines-Warneton består av fem delkommuner: Comines (Komen), Houthem, Ploegsteert, Bas-Warneton (Neerwaasten) og Warneton (Waasten). 

## Referanser



## Eksterne lenker
* 
* Byer og kommuner i Belgia
Fåberg prestegård

**Fåberg prestegård** ligger omtrent 300 meter vest for Fåberg kirke. Det har vært prestegård på stedet siden middelalderen. Det fiskerkapellet som nå står på Maihaugen, ble ifølge tradisjonen flyttet hit fra 
Øyra ved Gudbrandsdalslågen. Bygningen stod her til Anders Sandvig kjøpte materialene og flyttet den.

Dagens bygninger ved prestegården er av noe nyere dato. Våningshuset fra 1838 (oppført etter at det tidligere våningshuset brant) og stabburet fra 1898 er fredet. Våningshuset er i dag forpakterbolig etter at en tidligere forpakterbolig ble revet i forbindelse med en veiutvidelse, og det finnes en nyere prestebolig.

## Referanser


## Litteratur
* 
* Aksel Hattestad: Prestegården (gnr. 162) (Fåberg og Lillehammer historielag)

## Eksterne lenker
* 
*
VM i friidrett 2013 – 4 × 400 meter stafett kvinner

Øvelsen **4x400 meter stafett damer** under VM i friidrett 2013 ble avholdt på Luzjniki stadion i Moskva 16. og 17. august.
__NOTOC__
## Kvalifiseringskrav

## Program

## Resultater

### Forsøksheat
Kvalifikasjon: De to første i hvert heat (Q) pluss de to raskeste ellers (q) gikk videre til finalen.

### Finale
Finalen startet kl 19.30.

## Referanser


## Eksterne lenker
* Resultater 4 x 400 meter stafett på IAAFs nettsted
Charley Hull

**Charley Hull** (født 20. mars 1996) er en engelsk profesjonell golfspiller på Ladies European Tour.

Som amatør var Hull i 2012 med på å vinne lagturneringen Curtis Cup, en lagkonkurranse for kvinnelige amatørspillere mellom Storbritannia/Irland og USA. Samme år var hun rangert som den tredje beste amatørspilleren i verden. Hun deltok i flere profesjonelle turneringer, blant annet lå hun på en delt tredjeplass etter første dag av Women's British Open i 2012.

Hull ble profesjonell i januar 2013. Allerede i august samme år ble hun tatt ut til å delta i Solheim Cup, som den yngste i turneringens historie.

## Referanser


## Eksterne lenker
*
Aase Aure

**Aase Rigmor Aure Syverstad** (1927–1976) var en norsk skøyteløper. Hun representerte Norge og Rjukan Idrettslag.

## Internasjonale mesterskap
Allround-VM på skøyter (deltatt 1 gang)
:* Drammen 1947.
::* Beste resultat 7.-plass sammenlagt i Drammen 1947.

## Personlige rekorder

## Referanser


## Eksterne lenker
* 
*  Aase Aure på The-Sports.org (mesterskapsresultater)
Jack Ryan: Shadow Recruit

***Jack Ryan: Shadow Recruit*** er en amerikansk actionthriller fra 2014.

## Handling
Jack Ryan (spilt Chris Pine) var tidligere student ved London School of Economics, men etter angrepene 11. september 2001 verver han seg United States Marine Corps, og blir sendt til krigen i Afghanistan. Men han blir skadet alvorlig i ryggen, når et helikopter han sitter i blir skutt ned. Kort tid senere får han oppmerksomheten til Cathy Muller (spilt av Keira Knightley) en medisin-student som hjelper ham å lære å gå igjen etter skadene han pådro seg i Afghanistan. Ryan blir deretter rekruttert av Thomas Harper (spilt av Kevin Costner) en CIA-offiser.

10 år senere arbeider Jack Ryan på Wall Street for CIA på jakt etter mistenkelige økonomiske transaksjoner som kan indikere aktivitet på terrorisme. Ryan oppdager at flere milliarder dollar fra russiske organisasjoner har forsvunnet. Det aller meste av disse pengene tilhører en russisk tycoon Viktor Cherevin. Ryans arbeidsgiver driver forretninger med Cherevin, og Ryan oppdager at enkelte bank-kontoer er utilgjengelige for ham som revisor. Derfor reiser han til Moskva, for å undersøke videre.

Men han blir utsatt for drapsforsøk av en snikmorder, og han mener at USA kan være sårbar for en fullstendig økonomisk kollaps etter et iscenesatt terror-angrep. I mellomtiden flyr Muller, nå Ryan's forlovede, som mistenker at Ryan har en affære, i hemmelighet til Moskva for å møte ham. Ryan avslører at han egentlig er ansatt for CIA, og Muller blir snart inkludert i en plan for å infiltrere Cherevins kontorer.

## Om filmen
Filmen er regissert av Kenneth Branagh, og er laget som en slags forløper til Tom Clancys bokserie om Jack Ryan. Chris Pine, Keira Knightley, Branagh og Kevin Costner spiller hovedrollene. Norsk premiere er 24. januar 2014.

Chris Pine blir den fjerde skuespilleren som spiller Ryan, etter Alec Baldwin, Harrison Ford og Ben Affleck.

Filmen følger Jack Ryans første tid som CIA-agent, hvor han oppdager en russisk plan om å ta knekken på den amerikanske økonomien ved å gjennomføre et terrorangrep.

## Rolleliste
* Chris Pine i rollen som Jack Ryan
* Keira Knightley i rollen som Cathy Muller
* Kenneth Branagh i rollen som Viktor Cherevin
* Kevin Costner i rollen som William Harper
* Colm Feore i rollen som Rob Behringer
* Nonso Anozie i rollen som Embee
* David Paymer
* Gemma Chan i rollen som Amy
* Karen David i rollen som Penn

## Eksterne lenker
* 
*
Vår Dyreverden

**Vår Dyreverden** er en barnemusikal av Terje Formoe som gikk i 1992 og 1993. Forestilingen handler om hvordan dyr i verden blir truet av utryddelse og hvordan dyrene kjemper. To jegere tar senere tigeren. Og en gutt kommer og redder tigeren fra å bli fanget og drept for å bli et tigerskinn.

## Sanger
1«Dyreparaden»

2.«Vår dyreverden»

3.«Bambus er bra»

4.«Tigerjakt»

5.«Gang på gang»

6.«Her kommer Julius» (instrumental versjon)

7.«Hva skal Tarzan bli (når han blir stor?)»

8.«Vår dyreverden»

9.«Dyreparaden»

## Medvirkende
*Terje Formoe - Løven Leo
*Svein Haagensen - Bosse, Tigeren Tanga og Jeger 1
*Janne Formoe - Pandaen Pandora
*Linda Tørklep - Mor til Peder, Sjampis Sjimpanse
*Morten Usterud - Peder
*Ingolf Karinen - Jeger 2
*Janne Formoe - Forteller
Richard Roxburgh

**Richard Roxburgh** (født 23. januar 1962 i Albury i New South Wales) er en australsk skuespiller som er svært kjent i Australia for sine mange roller innen film og TV, og har også spilt i flere Hollywood-produksjoner. Han er blant annet kjent fra Hollywood-filmer som , Moulin Rouge! og Van Helsing.

## Utvalgt filmografi

## Referanser


## Eksterne lenker
*
Ingvar Gärd

**Gustaf Ingvar Bertil Gärd** (født 6. oktober 1921 i Malmö, død 31. august 2006 i Malmö) var en svensk fotballspiller, og senere fotballtrener. Gärd, som var venstrehalvback, ble svensk mester i fotball med Malmö FF i 1949 og 1950, og har en VM-bronse med Sverige fra VM i 1950. Gärd var profesjonell fotballspiller i italienske Sampdoria i 1950 og 1951. Etter en karriere som aktiv spiller, ble Gärd fotballtrener.

## Landslagskarriere
Gärd spilte totalt seks kamper for Sverige, samtlige i 1950. Fem av de seks kampene var i forbindelse med fotball-VM i 1950, hvor Sverige tok bronse.

## Karriere som trener
Da Gärd vendte tilbake fra italienske Sampdoria, kunne han ikke spille organisert fotball i Sverige, på grunn av proffbestemmelsene i svensk fotball. Gärd ble fotballtrener, og trente først Trelleborgs FF. Hans største meritt som trener, var 1960, da han ledet IFK Malmö til kvartfinalen i Serievinnercupen.

## Privat
Ved siden av fotballkarrieren, jobbet Gärd som produktsjef for Wilhelm Sonessons i Malmö.

## Meritter
;Malmö FF
* Svensk mester i fotball: 1949, 1950

## Referanser

## Eksterne lenker
*
Volkspark Hasenheide

**Volkspark Hasenheide** (norsk:*Hasenheide folkepark*) er en 50 hektar stor park i Neukölln mot grensen til Kreuzberg i Berlin. 

Navnet skriver seg fra 1678 da området ble brukt til oppdrett av harer for kurfyrstens harejakt (*Hase*, tysk for hare). På 1800-tallet ble det anlagt ekserserplasser og skytefelt. Friedrich Ludwig Jahn åpnet 19. juni 1811 i parken det første turnstadion i Preussen. Dagens park ble utformet i 1936 av Joseph Pertl. Lange trerekker skal minne om de gamle skytefeltene. I 1951 ble det deponert ruinrester fra bygninger ødelagt under bombingen av Berlin under den andre verdenskrigen, et såkalt Trümmerberg, i en høyde på 69,5 moh. (Trümmer, tysk for *ruin*). Berget går under navnet Rixdorfer Höhe (Rixdorfhøyden) som ligger i kort avstand til den historiske landsbyen Böhmisch-Rixdorf.  

I 1886 duellerte offiseren Armand Léon von Ardenne og dommeren Emil Hartwich etter at Hartwich hadde innledet et forhold til von Ardennes hustru Elisabeth von Plotho.  Elisabeth von Plotho var det sannsynlige forbilde for romanfiguren Effi Briest i romanen med samme navn av Theodor Fontane.

## Referanser

## Eksterne lenker
*
Biofotonterapi

**Biofotonterapi**, eller **biontologi**, er en form for alternativ behandling basert på bruk av lysenergi som er nær beslektet med kvantemedisin. Det finnes ingen vitenskapelig dokumentasjon som tilsier at denne behandlingsformen har effekt utover placebo.

Det var den nederlandske heilpraktikeren Johan Boswinkel som først tok i bruk biofotonterapi. Hans hypotese er at de lyssignaler som cellene sender og mottar både kan registreres og manipuleres, og at man ved å gjøre dette på korrekt måte kan påvirke kroppen på cellenivå. Han har utviklet en rekke elektroniske instrumenter som benyttes til diagnostikk og behandling. Slike instrumenter har også blitt markedsført med påstander om at man skal kunne avlese kroppens nivå av antioksidanter.

Behandlingsformen nevnes ofte å kombinere prinsipper fra akupunktur og homeopati. Den hevdes å være effektiv mot en lang rekke sykdommer, deriblant malaria, borreliose, multippel sklerose og schizofreni. Det finnes imidlertid ikke vitenskapelig dokumentasjon for verken diagnostikk eller behandling med biofotonterapi, og metoden regnes derfor å være pseudovitenskapelig.

Boswinkel driver skolen *Health Angel Academy* hvor det utdannes biofotonterapeuter. Denne ble første etablert i Nederland, men i 2009 flyttet til Drammen.

## Referanser
Kari Danielsen

**Kari Lihus** (født *Kari Danielsen*, 30. mars 1935, død 18. desember 2012) var en norsk skøyteløper. Hun representerte Norge og Hamar Idrettslag.

## Internasjonale mesterskap
Allround-VM på skøyter (deltatt 1 gang)
:* Lillehammer 1953.
::* Beste resultat 13.-plass sammenlagt i Lillehammer 1953.

## Personlige rekorder

## Referanser




## Eksterne lenker
*
Sira Eirik

**Sira Eirik** levde rundt 1285 og var den første kjente presten i Vanse kirke i Vanse. Tittelen sira var en tittel som ble brukt på geistlige, sammen med fornavnet. Tittelen svarer til det engelske sir, som igjen kommer av det latinske senior. Sira Eirik kjøpte opp mange gårder på Lista for Munkeliv kloster som han hadde økonomiske interesser med. De lokale bøndene leide gårdene han kjøpte mot å gi deler av det de produserte til han oftest i form av smør og huder av storfe som han deretter solgte for penger. Fortjenesten av salget ble hans lønn, men overskuddet ble sendt til Munkeliv kloster. Denne ordningen med prestene i Vanse kirke og klosteret, varte helt til reformasjonen, da staten konfiskerte alle eiendommene og kirken.

## Referanser


## Kilder
* Farsund.kirken.no
Gabor Kasa

**Gabor Kasa** (født 3. februar 1989) er en serbisk syklist som konkurrerer i landeveissykling. Han representerte landet sitt under Sommer-OL 2012 i London, der han ikke fullførte landeveisrittet. 

## Referanser


## Eksterne lenker
*